Sorbere

Sorbere (høysorbisk: Serbja, lavsorbisk: Serby), også kalt Lausitz-sorbere,  Lausitz-serbere og vendere, er et vestslavisk folk som tradisjonelt bor i det historiske landskapet Lausitz (sorbisk Łužica eller Łužyca), som ligger i det sørøstlige Tyskland ved grensen mot Tsjekkia og Polen. Sorberne snakker tradisjonelt det vestslaviske språket sorbisk, som er nært beslektet med tsjekkisk og polsk, og også genetiske studier har vist at sorberne er nærmest beslektet med tsjekkere og polakker. Lausitz deles ofte inn i Niederlausitz og Oberlausitz, og tilsvarende kan sorberne og sorbisk språk deles inn i nedersorbisk og oversorbisk.

I Tyskland er den sorbiske bosetningen å finne i delstatene Brandenburg og Fristaten Sachsen. Sorberne er anerkjent som en nasjonal minoritet i Tyskland. I tillegg til eget språk og kultur har sorberne et offisielt anerkjent flagg og egen nasjonalsang.Rahmenübereinkommen zum Schutz nationaler Minderheiten  av 1. februar 1995 Det sorbiske flagget ble første gang tatt i bruk 23. mars 1848. Det ble forbudt av nasjonalsosialistene i 1935, men tatt i bruk igjen 17. mai 1945.

Benevnelsen vendere er historisk noen ganger brukt på en nedsettende måte. Det brukes likevel av nedersorbere som et egennavn, og er historisk et vanlig ord for slaviske folkeslag.

Det antas at omkring 20-30 000 mennesker taler sorbisk, mens 60 000 oppfatter seg selv som sorbere. Sorbisk er offisielt anerkjent som minoritetsspråk i Tyskland, selv om det ikke er likestilt med hovedspråket. 

I tidlig middelalder og høymiddelalder ble begrepet sorbere (surbi, sorabi) brukt om det vestslaviske forbund mellom Saale og Mulde som oppsto under det østfrankiske rikets kontroll. I løpet av tidlig moderne tid og moderne tid ble sorberne utsatt for økende assimilering, og så godt som alle sorbere snakket etterhvert tysk ved siden av sorbisk; og mange etterkommere av sorbere snakker ikke det sorbiske språket. På grunn av det lave antallet språkbrukere er språket i dag svært truet.

Blant personer av sorbisk opprinnelse er filosofen Gottfried Wilhelm von Leibniz og oppdageren Ludwig Leichhardt. Den israelske slavisk- og jiddisch-lingvisten Paul Wexler har argumentert for at språklige trekk i jiddisch utgjør «overbevisende holdepunkter for en nær jødisk kontakt med slavere i de tyske og bøhmiske landene så tidlig som det 9. århundre», og at sorbere utgjør et betydelig element i forfedrene til askenasiske jøder.Paul Wexler (1992), "From Serb Lands to Sorb Lands," i The Balkan Substratum of Yiddish: A Reassessment of the Unique Romance and Greek Components, Harrassowitz Verlag, 1992, s. 111

Referanser

Eksterne lenker
 Diverse 

 http://www.sorben-wenden.de Sehr gutes sorbisches Portal, offizielle Website von Domowina, Sorbischer Kulturinformation und Stiftung für das sorbische Volk
 Die Sorben bei eurominority.org 
 Sorben & Lausitz
 https://web.archive.org/web/20180828140139/http://www.internecy.de/ Ein sorbisches Cyberdörfchen
 http://www.alpha-studio.de/geschichte_tab.htm Geschichte der Sorben

 Språk 

 Obersorbisches Online-Lehrbuch
 Online-Wörterbuch deutsch-obersorbisch
 Online-Wörtebuch obersorbisch-deutsch
 http://www.niedersorbisch.de

 Skole og forskning 

 Sorbisches Institut Bautzen
 Institut für Sorabistik der Universität Leipzig
 Sorbisches Gymnasium Bautzen
 Niedersorbisches Gymnasium Cottbus
 Bemühungen der Sorben um den Erhalt ihres Schulnetzes

 Arkeologi og historie 

 Slawen zwischen Elbe und Saale 
 Die Lausitz im frühen Mittelalter - Literatur und mehr 

 Medier og foreninger 

 Obersorbisches Programm im MDR
 Niedersorbisches Radio im RBB
 Niedersorbisches Fernsehen im RBB
 Sorbischer Künstlerbund